रायपुर
- जनता कांग्रेस छत्तीसगढ़ (जे) और भाजपा के सौ से ज्यादा कार्यकर्ताओं ने महेंद्र चंद्राकर के नेतृत्व में कांग्रेस प्रवेश किया.
- नाराज कार्यकर्ताओं ने ग्रामीण विधायक सत्यनारायण शर्मा के आवास पर कांग्रेस का दामन थामा. ये सभी सड्ढू, दलदल सिवनी व आमासिवनी के रहने वाले हैं.
- गौरतलब है कि लोकसभा चुनाव कुछ महीने ही रह गया है. सियासी दल अपनी तैयारी में लगे हुए हैं. चुनाव के वक्त पाला बदलने की ये कोई नई बात नहीं है.
- ऐसा तकरीबन हर चुनाव के पहले देखने को मिलता है. सियासत में जिस किसी भी पार्टी का पलड़ा कार्यकर्ताओं और नेताओं को भारी लगता है वे उसी में सवार हो जाते हैं.
- इससे प्रभावशाली पार्टी और भी मजबूत होती जा रही है. पार्टी प्रवेश के दौरान कार्यकर्ताओं ने कांग्रेस को लोकसभा चुनाव जिताने की बात कही.
- विधानसभा चुनावों में कांग्रेस को मिली अप्रत्याशित जीत से बाकी दलों के कार्यकर्ताओं में अभी भी असंतोष व्याप्त है.
- जेसीसीजे और भाजपा जैसे दल के कार्यकर्ताओं में भी मतभेद है. ऐसे में आने वाले दिनों में इस तरह के कई नजारे देखने को मिल सकता है.